Røyrtveit naturreservat

Røyrtveit naturreservat var det første naturreservatet som ble vernet i Aust-AgderAslak Gotehus: Helt naturlig - også i fremtiden. Artikkel i Agderposten 25. april 2014 . Det skjedde 21. juli 1917. Naturreservatet er en barskog i Evje og Hornnes kommune på 49 dekar og er en skogkledd ås 520-550 moh. 76% av arealet er barskog, i naturbase omtalt som «Urskogsområde med dominans av gran»Faktaark hos naturbase.no.

Fylkesmannen i Aust- og Vest-Agder er forvaltningsmyndighet for området.

Anders Danielsen undersøkte feltet i juni 1949. I tillegg til gran fant han noen eiketrær, osp, bjørk og furu. I skogbunnen fant han blåbær, tyttebær, mikkelsbær, røsslyng, krekling, tepperot, grasene vanlig smyle og blåtopp, noen starrarter, skogstjerne, gul iris, blåknapp og einstape. Han fant også orkideen skogmarihand, det var første gang den var funnet i indre Agder.

 Referanser 

Kilder
Anders Danielsen: Røyrtveit fredskogfelt i Evje, Setesdal. Artikkel i Naturvern i Norge, årsskrift for Landsforbundet for naturvern i Norge, 1950-1951, s. 62-65

Eksterne lenker
Omtale av Evje og Hornnes kommune hos botanikk.no

Kategori:Naturreservater i Agder
Kategori:Verneområder i Evje og Hornnes
Kategori:Verneområder opprettet i 1917